প্রত্যক্ষদর্শী স্থানীয় জনপ্রতিনিধি ও পুলিশ জানায়, সোমবার বিকেলে বালিরদিয়া বগাছড়িমুরা এলাকার মাঠে স্থানীয় শিশুরা ফুটবল খেলছিল। খেলতে গিয়ে সাইফুল ও ফকর উদ্দিনের মাঝে কলহ বাধে। একপর্যায়ে সাইফুল ক্ষুদ্ধ হয়ে ফকরের অণ্ডকোষে লাথি দেয়। এতে অজ্ঞান হয়ে মাটিতে লুটে পড়ে ফকর। তাকে স্থানীয়রা উদ্ধার করে মালুমঘাট মেমোরিয়াল খ্রিস্টান হাসপাতালে নিয়ে যান। সেখানে চিকিৎসাধীন অবস্থায় সন্ধ্যা ৭টার দিকে ফকর উদ্দিন মারা যায়।